|  | **Pitanje** | **Odgovor** |
| --- | --- | --- |
| **1** | Za potrebe Javnog poziva za neposredno sufinanciranje uklanjanja otpada odbačenog u okoliš (tzv. divlja odlagališta) zamolio bih Vas za jedno pojašnjenje.  Naime, u pitanjima i odgovorima navedeno je:  "Pod ovlaštenom pravnom osobom u okviru ovog Javnog poziva smatra se pravna osoba koja je ovlaštenik Ministarstva gospodarstva i održivog razvoja za obavljanje stručnih poslova zaštite okoliša. Popis ovlaštenika: https://mingor.gov.hr/UserDocsImages/UPRAVA-ZA-PROCJENU-UTJECAJA-NA-OKOLIS-ODRZIVO-GOSPODARENJE-OTPADOM/Strucne%20osobe/Popis\_pravnih\_osoba.pdf "  Pitanje: Jesu li sve tvrtke navedene na popisu ovlaštene za izradu Plana uklanjanja otpada odbačenog u okoliš s troškovnikom radova ili je potrebno posjedovati rješenje za određene stručne poslove za koje je izdana suglasnost? | Pod ovlaštenom pravnom osobom u okviru ovog Javnog poziva smatra se pravna osoba koja je ovlaštenik Ministarstva gospodarstva i održivog razvoja za obavljanje stručnih poslova zaštite okoliša.  Popis ovlaštenika: [Popis\_pravnih\_osoba.pdf (gov.hr)](https://mingor.gov.hr/UserDocsImages/UPRAVA-ZA-PROCJENU-UTJECAJA-NA-OKOLIS-ODRZIVO-GOSPODARENJE-OTPADOM/Strucne%20osobe/Popis_pravnih_osoba.pdf)  Svi ovlaštenici s navedenog popisa mogu izraditi predmetni plan sanacije iz ovog Javnog poziva. |
| **2** | Poštovana,  nastavno na razgovor šaljem upit vezan uz neposredno sufinanciranje otpada odbačenog u okoliš. Naime, Općina Rakovica ima izrađen Plan sanacije odlagališta otpada iz 2006. godine. Uz isti bi dostavili revidirani troškovnik. Jeli isto prihvatljivo?! | Plan sanacije sukladno ovom Javnom pozivu treba biti u skladu s važećom zakonskom regulativom, prikazivati sadašnju količinu otpada na lokaciji i treba sadržavati elemente navedene u točki 7.1. Javnog poziva. Naglašavamo da obavezno treba sadržavati i mjere sprječavanja ponovnog odlaganja otpada na očišćenim lokacijama i biti izrađen od ovlaštene pravne osobe koja je ovlaštenik Ministarstva gospodarstva i održivog razvoja za obavljanje stručnih poslova zaštite okoliša. |
| **3** | Imamo upit u vezi s objavljenim natječajem Fonda za zaštitu okoliša i energetsku učinkovitost od 28. travnja 2021. (vaša KLASA: 351-04/21-62/1; URBROJ: 563-03-1/119-21-1)  Zanima nas sljedeće: Ako se prijavimo na navedeni natječaj, dobijemo sredstva Fonda te očistimo određeno divlje odlagalište, hoće li nam se ta količina otpada uzimati u obračun odnosno naplatiti naknada za odlaganje komunalnog otpada  a sve sukladno Čl. 27 Zakona o održivom gospodarenju otpadom (NN 94/13, 73/17, 14/19, 98/19) ? | Sukladno čl. 27. Zakona o održivom gospodarenju otpadom (NN 94/13, 73/17, 14/19, 98/19), kad se za to steknu uvjeti, naknada za odlaganje komunalnog otpada će biti naplaćena. |
| **4** | vezano uz Javni poziv za neposredno sufinanciranje uklanjanja otpada odbačenog u okoliš zanima nas sljedeće.  U predmetnom javnom pozivu navodi se da su prihvatljive lokacije, između ostalog, one koje su u vlasništvu jedinice lokalne samouprave. Nadalje, uz prijavu za sufinanciranje potrebno je priložiti, pored ostalog, zapisnik/rješenje komunalnog redara i odluku o mjerama za sprječavanje nepropisnog odbacivanja otpada i mjerama za uklanjanje odbačenog otpada sukladno članku 36. Zakona o održivom gospodarenju otpadom.  U pogledu mjera za uklanjanje otpada odbačenog u okoliš, postupanja komunalnog redara odnose se na poduzimanje mjera u slučaju uklanjanja nepropisno odloženog otpada sa nekretnine u privatnom vlasništvu ili vlasništvu RH s obzirom da je Zakonom o komunalnom gospodarstvu propisano uklanjanje nepropisno odbačenog otpada sa površina javne namjene i zemljišta u vlasništvu jedinica lokalne samouprave pod obavljanjem komunalne djelatnosti održavanja čistoće (čl. 23. stavak 7).  Slijedom naprijed navedenog, zanima nas, da li je onda moguće na javni poziv dostaviti zahtjev koji bi sadržavao i lokaciju koja je u vlasništvu JLS na kojoj je nepropisno odložen otpad, unatoč tome što je navedeno obuhvaćeno odredbama Zakona o komunalnom gospodarstvu?  U takvom slučaju za lokacije u vlasništvu JLS na kojima je nepropisno odložen otpad komunalni redar onda mora pokrenuti postupak protiv jedinice lokalne samouprave ukoliko nije zatekao osobu koja odbacuje otpad na zemljištu u vlasništvu grada. | Sukladno uvjetima ovog Javnog poziva, prihvatljive su one lokacije koje su u vlasništvu JLS ili Republike Hrvatske. Sukladno točki 8. Javnog poziva, prijava na Javni poziv obavezno treba sadržavati zapisnik/rješenje komunalnog redara ili zapisnik o provedenom inspekcijskom nadzoru/rješenje.  Zapisnik komunalnog redara je prihvatljiv dokument. |
| **5** | Imamo pitanje u vezi već očišćenih divljih odlagališta – je li opravdan trošak instalacija videonadzora na već očišćene lokacije kako bi utjecali da se na te lokacije ponovno ne odlaže otpad? | Trošak postave videonadzora je prihvatljiv trošak isključivo u okviru projekta uklanjanja otpada iz okoliša. Nabava videonadzora za očišćene lokacije nije predmet ovog Javnog poziva. |